
Орган Лемковского Союза 


МАИ и 
НЫ ! 


Пренумерата в краю: 

30 трошей` місячно, 

80 „”  квартально, 
1.50 „  Полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., “№ сто- 
роны 60 зл., */4 стороны 35 зл., 
в стор. 20 вл., *Лв стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 тр. При місячном и долшом 
оголошеню значна знижка. 


Конто чекове Нр. 404.155. 


Выходит в каждый 


четверг. 


Редакция и администрация в Крыниці. — Адрес „Лемко“ Крыница. 


Над Чехословакиом громадят ся хмары 


Послідный тыждень не принес нич добро- 
го для Чехословакии. Гитлер дальше жадат Су- 
летов для Німеччины, а Англия и Франция. 
котры до недавна, стояли твердо за ненаруши- 
мость ческой траницы, по заявленю Италии. 
же стане по стороні Німеччины, нагло притих- 
ли и радят чехам погодити ся с Німеччином. 

Згода, тота, то обкровне Чехословакии и 
сопханє єй до ряду маленькых держав о 9 ми- 
лионном населеню, сильно розвиненом промы- 
слі без суровых материялов, потребных до 
дальшого существованя того промысла. 

Населенє Праты и щлой Чехословакии вст 
сильно огорчене на Францию и часто слышит 
ся там слова: Франция нас здрадила, Кругы 
войсковы ческы сут за тым, штобы не приня- 
ти німецкых пропозыций. 

В Празі кружат потолоскы о том, же в ра- 
21 принятя нїмецкых жадань через правитель- 
ство презыдент Бенеш и начальный 
вожд ческой армии тен. Сировы уступлят с за- 
ниманых нима урядов. 

Парысхы газеты доносят, же францускый 
штаб высказал ся также против отступленя 
Німеччині Судетов и передал раді министров 
мемориял. В котром основує свою точку зріпя. 


ческе, 


шо ль с. зы заре аа БВА сы агыт РТА ИБЕРИИ ео ЗЕЛЬЕ 

Друга водна тама на Дунайци. Тама водна 
на. Дунайци в Рожнов! и електровня водна бу- 
дут уж в скором часі укончены. В том році 
приступлено до’ роботы при другой водной та- 
мі и водозборі в Чхові о 15 км ниже Рожнова. 
Повстане там водне озеро, яке займе 400 текта- 
ров землі, котре має охоронити села над Ду- 
найцом от заляня водом. При тамі буде побу- 
дована также водна електровня. Роботы мают 
быти закончены в р. 1941. 


— 


Торжества в честь короля Петра И. в Ю- 
гославии. Дня 6. вересня окончил югославекый 
король Петро П. 15 літ житя. В день его уро- 
дин отслужено на терені цілой Югославии во 
всіх церквах Богослуженя. В столици держа- 
вы. Білграді ботослуженє отслужил патриярх 
в асысті 6-0х архиепископов. Народ югослав- 
скый ест сильно привязаный до своєго моло- 
денького владітеля. Державом правит аж до 
часу его полнолітя стрык, ретент Павел. 


В звязи с теперешным положенем Чехосло- 
вакии заользанскы полякы, словакы и, мадя- 
ры жадают также полной автономии и неза- 
ВИСИМОСТИ ДЛЯ себе. Словакы домагают ся пол- 
ной свободы рішаня о своей судьбі. В разі 0- 
ставленя их при Чехах, домагают ся они ЦЇл- 


ковитой автономии и своего отдільного парля- 
менту в Братиславі. 

Всі тоты жаданя и енергична постава Ні- 
меччины не ворожат нич доброго для Чехосло- 
вакии, над котром громадят ся чорны хмары: 


Перед виборами 


Палат 
акции. 
выборчого 
и его заступника и выдано выборчий кален- 
дар с означенем терминов для поодынокых 
чинностей выборчих. 

Ведля того календара выборы до Сейму 
мают быти переведены в неділю дня 6. листо- 
пада, а выборы до Сенату в слідуючу неділю 
т. в. дня 13. листопада. Послов до Сейму выбе- 
рают всі люде, котры не утратили гражданскых 
прав и мают што найменьше 24 рокы житя. 

Сенаторов выберают вовводскы  колегии 


По розвязаню законодательных 
приступлено зараз до передвыборчой 
Назначено генерального комисара 


выборчи. Колегии тоты складают ся с делега- 
тов, выбраных на`окружных собранях через 
граждан, маючих уконченых 30 літ житя, ко- 
тры або мают высши студии, або сут отличе- 
ны ордерами войсковыма або цывильныма, 


або сут членами президий общественных орта- 
низации. 

Послом може быти выбраный каждый, 
кто мае уконченых 30 літ, а сенатором тот, кто 
має літ 40, 

Вехх послов на Сейм выберат ся 208. Вар- 
шава выберат 12-0х послов, а инши округы по 
2-ох послов каждый. Кандыдатов на послов 
мусит быти поданых в каждом окрузі што най- 
меньше чотырох. С тых чотырох выберат ся 
ә-ох послов. Сенат складат ся с 96 сенаторов. 
Презыдент именує 32 сенаторов, а 64 выберают 
воєводскы колегии выборчи. 

Засіданє новых Законодательных Палат 
буде скликане на конец листопада, штобы у- 
хвалити в приписаном через Констытуцию ча- 
сі новый прелиминар буджетный на рок 
1933/39. 


Резыгнация Апостольского Администратора 


С достовірного источника довідуєме ся, же 
Владыка, Лемковщины кец, Медвецкый подал 
уж другый раз просьбу о перенесене Єто на 
пенсию. 

Яко причину подає \ладықа. злый стан 
здоровля. Як відомо, Владыка терпит от дол- 
шого часу на цукрову хвороту, при котрой тре- 
ба жити незвычайно дивтетычно, што пе все 
даст ся зробити при высоком становиску, яке 
занимат Владыка, 

В послідном часі 
спричинило внесенє просьбы. Маме однак на- 
дежду. же стан здоровля Владыкы скоро по- 
правит ся и же он выцофат поданє о емеры- 


чув ся слабше и тото 


туру. тым больше, што Лемковщина находит 
ся в таком положеню, же на 6то місце ніт от- 
нтного наслідника. 

А може дало бы ся справу так уложити, 
же Владыка принял бы собі кого со священ- 
ников до помочи и отдал єму цілый тягар ро- 
боты, задержуючи за собом высокый сан и 
право рипаючого голосу в важниих справах. 


а А: Е —аззо——ыо—— 


Заблукана в лісі дтина умерла с голоду. 
В державном (камеральном) лісі в Мочидолах 
найдено тіло 10-літного хлопца. Хлопец пошол 
до ліса на грибы, заблукал ся в лісі и умер от 
голоду. 


Стр. 2. 


р Ню МР ФАО 


\ 


Потреба организации сельской молодежи 


У нас по селах утерло ся переконанз, же 
сельской молодежи не потреба спорту, бо хлоп 
и так наробит ся дост в поли. Переконанє то- 
то ест хыбне, бо видиме часто на, селі 40-літны 
старухы и старцов о загаслых очах. похыло- 
ных ку передови колінах и пригобленых иле- 
чах, 


Вс! тоты ознакы старости походят от того, 
же тоты люде не выробили собі за молоду еи- 
лы и же позднійша робота в поли оказала ся 
для них за тяжка. Силу треба в собі вырабяти 
от вчасной молодости. Человік, хоц бы іл не 
знати як добре, всли не буде нич робити, не 
може мати силы физычной и состаріє ся 
скоро. 


Знав о том свт и прото днеска во всіх кра- 
ях поперат ся всякого рода спорты, котры сут 
так уняты, же без надмірного змученя выра- 
бяют мускулы, розвивают трудну клітку и при- 


чинлют ся до розвитя силы и захованя свіжо- 
сти тіла. 

Спорты сут потребны всім молодым лю- 
дям, так містовым як и сельскым, а мают они 
для молодежи ище и друге барз велике зна- 
чене через тото, же они лучат молодож меже 
собом и оттягают ю от злых навыков. 

Хлопец, котрый · закоштовал спортов, не 
даст ся втягнути до корчмы, бо єму жаль бу- 
де тратити час на пиятыку, маючи возмож- 
ность провести вто так мило и користно меже 
компанами спортсменами. При спортах вывя- 
зує ся меже компанами звязь, бо они, входячи 
в склад одной дружины, творят неяко одну 
родину. 

При розвитю спортов уступлят некультур- 
ны забавы, уступлят биятыкы и крадежи, а 
на их месце появлят ся спортовы боиска, спор- 
това рывализация, книжка, добра тазота и ми- 
ла культурна забава. 


Ювилей Крещеня Руси в Крыниці · 


В неділю дня 13. т. м. отпразновано в Кры- 

ниці торжественно 950 ювилей Крещеня Руси 

„И посвячено памятковый крест, якый постаз- 
лено коло церкви в Крыниці. 

По посвяченю креста через О. Совтника 
Владиміра Мохнацкого и выголошеню пропо- 
віди через о. Юлияна Оембратовича собраный 
народ рушил походом на пляжу т-на Алексия 
Громосяка, где отбыла ся академия с промова- 
ми, співами и деклямациями. 

По вступном слові, вытолошеном прекра- 
сно через о. Романа Прислопакого, выступил 
мипаный хор с Лабовы под руководством Ма- 
сыры и отсливал июню „Слава“. Зазначити на- 
лежит, же труд т-на. Александра Ропицкого, я- 
кый перед 3-ма роками положил он над пе- 
реведенем курсу дырыгентов не змарнорал ся, 
а наоборот дал прекрасны результаты. 


Станко с Лабовой, Масыра с Новой Веси, Тру- 
хан с Тылича и инши скористали на том кур- 
сі так много, же руководят они тепер сельскы- 
ма хорами удачно и уміло, а навіт доводят их 
до артызму. 

Доказали того хоры: с Лабовой и с Цры- 
ницы, якы выступали на ювилею в Крыницу, 
котры своим вышколенем и чувством, с якым 
отдали выучены пісні заслужили собі на дол- 
готревале и горяче рукоплескане. 

Не меньше ефектпо выпал” концерт на 
мандолинах, отограный через мандолинуетов 
сЛабовой. Прекрасно выпали также декляма- 
ции, особенно маленкой Люсі Пыж, хоц и дру- 
гым палежит ся заслужена признательность. 

Меже бесідниками выступили по раз пер- 
ший публично молоды ораторы крыницкы, ко- 
тры отраз захопили публику. Не лем приготов- 
ленє бесід было поважне, але в их промовах 


Ч. 57 0м) 


проявлял ся правдивый ораторскый талант. 

Беручи под увагу, же сут то люде моло- 
ды, бо около 20 мт маючи, можна сміло воро- 
жити им неяку будь будучность в том напря- 


м", Простота слов, легкость в их выскаваню. 


певность себе, от головны черты их прекра- 
сных бесід. 
== 
Мы в бой 
Ы В 00и идеме! 
„Мы в бой идем“! — сказал на ювилею 


Крещеня Руси в Крыниці, молодый 19-літный 
бесідник` Петро Шевчик. В бой идеме, але не 
с машиновыма и ручныма карабинами, не с 
труючима, газами и арматами, але идеме в бой 
с темнотом, бідом и нуждом. 

Наводячи до християнства, бесідник зая- 
вил, што християнство стало ся першим про- 
олеском просвіты и культуры и же народы аж 
по принятю правдивой христовой віры почали 
выдвигали ся вперед чим раз выже и выже, 

В тых выбіжках однак наш народ дал ся 


. вышередити гдеякым иншим народам и тепер 


потреба усиленного и постоянного труда, што- 
бы догнати другых и поровнати ся с нима. 

Треба ити в бой с темнотом, котра яғлят 
ся причином біды и нужды. В бой тот мусят 
вступити всі, а передовсем молоды. В руках 
молодежи лежит судьба народа и она може 
выковати єго ліпшу будучность. 

О той своей важной мисии мусит памята- 
ти вся молодеж. Она мусит залишити корчмы 
и дотеперешны забавы, а на их місце розвива- 
ти свои физычны и умственны силы. Через 
организоване спортовых кружков набере она 
сил физычных, а через науку поднесе свовго 
духа и віру во власны силы. 


Рядом с тым ечозне біда и нужда, бомы 


в бой идем! 

Отдільны школы для жидов в Италии. 1) 
Италии выдалено с державных школ жидов. 
Министерство Просвіты постановило основати 
тепер для жидов отдільны жидовскы школы. 
в котрых учителями мают быти професоры 
ЖИДЫ, 


бто ученникы, як Яценик с Мохначкы. 


М. А. Т 


Мои вспомины с 1914 р. 


(Продолжен). 


Дня 1. липня 1915 р. приказано нам паковати ся и мы вечером то- 
го дня опустили Талергоф. Кром! трупы сандецкой, в котрой находили 


ся: Теодор Мохнацкый, Николай Громосяк, Алексий Милянич, 0. Га- 


Гнатышак, 
Иван 


_вриил Гнатышак, Теодор Гнатышак, Александер Юлиян 
Отеранка, Методий Трохановокый, Димитрий Вислоцкый, Ан- 
дрейко, Иван Савка, перевезено также до Відня; о. Корниила Сеника, 
о. Маркияна Раставецкого, о. Ивана Мащака, о. Ивана. Станчака, о. А- 
италя Билинкевича, о. Теодосия Дуркота, вто дочку Йоанну Дуркот, 
Евстафия Цюка, Дра Ярослава Сьокалу, Луку Отарицкого и Якима 
Гадзюка. 

До Відня приіхали мы рано дня 2. липня и со стации оттранспор- 
товано нас до войсковой вязницы, положеной в ҮП. кварталі при ул. 
Брейтенфельдергассе. Там поддано нас строгому осмотру, и по справ- 
дженю, же не маме с собом нич опасного, приказано нам выкупати ся, 
а наши річи отдано до десинфекции. Служба при купальні была зло- 
жена, со злодівв, котры провинили ся при войску. Оказало ся, же сут 
то добры фахманы, бо умїют значно лучше переводити ревизии як про- 
фосы в канцелярии. 

Научены досвідом, каждый с нас старал ся спрятали тдеси так па- 
ру корон, штобы при ревизии их не нашли и так направду было. Реви- 
зия перешла. гладко. Ліпше зревидовали нас аж злодій, котры выпо- 
роли нам с одежи кажду корону и мы с купели вышли направду чисты 
И... ТОЛЫ. 

Не мотли мы ся никому поскаржити, бо были бы нае покарали за 
неправне задержан грошей при собі и неотданє их до депозыту. Лем 


гдеякым посчастило ся задержати пару корон, По выкупаню мы до- 


стали 'отдільну келю, где было нам страшно тісно. Спали мы на сінни- 
ках, котры на ноч роакладали мы на подлозї, а на день укладали на 
одну купу коло стіны. 

Через цілый день не позваляно нам лячи и мы мусіли одити ‘на 
твердых лавах коло стола. Будили нас літом о год. 5, а в зимі о год. 6 
рано и выпущали 2 раз денно на полтодинны проходы — рано по сн!- 
даню и вечером перед вечерьом. Поза тым щлый час треба, было сідити 
в закрытых, тісных и душных казаматах, без занятя и ціли. 

Час должил ся страшно. Профосы и варта уприятняла нам его ве- 
деныма под дверми голосныма розговорами, в роді такых: „завтра буде 
праздник, бо 25 москвофилов будут вішати“, або: „вчера повісили уж 
одну партию москвофилов, завтра. иде друга“ и т. п. 

Одыноком розрывком были проходы, бо выпущано всіх разом и мо- 
жна было гдешто довідати ся от инших вязней. Зараз першого дня на 
проході встрітили мы о. Кассияна Ботатырца, Иляриона Цуркановича, 
д-ра Александра Гассая, д-ра Александра Савюка, о. Романа Прислоп- 
ского, о. Николая Винницкого, д-ра Семена Булика, д-ра Ивана, Чер- 
люнчажевича и Якима Гадзюка, котрых прилучено до нашой трупы и 
разом с нами суджено, а также д-ра, Димитрия Маркова, Димитрия Ян- 
чавецкого, д-ра Кирилла Черлюнчакевича, д-ра Ивана Драгомирецкого, 
Совітника Курыловича, Тому Дяковова и Гавриила Мулькевича, ко- 
трых суджено уж в том часі перед войсковым судом во Відні. 

От них довідали мы ся, же перед войсковым судом во Відні отбыло 
ся уж пару процесов против чехам и же ве: процесы закончили ся вы- 
роками смерти, але же вом засудженым: замінено в дорозі ласкы кару 
смерти на. кару вязницы. 

‚ Того самого сподівано ся также при процесі д-ра Маркова и това- 
ришей и тото само мало в будучности ждати нашу групу. 

Фундамент кооператывной діятельности 


Через ціле літо, от зимы почавши аж до 
поздной осени мае хлоп так дуже роботы в по- 
ли, же не може он думати о ниякой органива- 
ции, ани о общественном житю села. Аж по 
спрятаню с поля Божих даров слабне єго труд 
и при доброй волі може он найти час также на 
тото. штобы обдумати средства для поднесеня 
материяльного и морального уровня села, 

В послідных часах змінило ся много на 
світі. Люде. котры передом встыдали ся тор- 
товл!, 60 то, тварят, лем для жида, видячи те- 
пер, што жиды при торговлі доходят до богат- 
ства, перестают ся встыдати того жидовското 
занятя и чим раз больше появлят ся по селах 
склепов християнскых. 

Склепы тоты можна поділити на дв! като- 
тории. Одна категория — то склепы прыватны. 
належачи до одной особы, друга — то коопо- 
ратывы. 

Каждый с нас знає, же фундаментом роз- 
витя каждой роботы єст добра господарка. Не 
може принести доброго результату ниякый ин- 
терес, тде вст балаган и замішанє, тде ніт пля- 
новой програмы роботы и где всьо робит ся 
лем дорывчо — от часу до часу. О том мусиме 
памятати так при веденю прыватного склепу, 
як и кооператыва. 

бели отже забераме ся до открытя новото 
кооператыва, або до уздоровленя старого, за- 
недбаного, треба ся добре призадумати над пля- 
ном доброй тосподаркы. бо лем втотчас даст 
кооператыв пожаданы результаты. 

В першой мірі мусиме памятати о том, же 
кооперация держит ся исключно на вартости 
людей. От людей отже, от их заинтересованя 
ся кооператывом и помочи буде залежати роз- 
витє кооператыва. Злучены члены кооператы- 
ра мусят сами дбати о тото. штобы основане 


нима тосподарче тн:здо розвивало ся добре и . 


приносило селу користи. 
Прото тыж найважнійшом роботом на селі 
вет освідомляти люлей о потребі и користях 
кооперации. Покаль люде сами не зрозумпот, 
же кооператывный склеп вст их власностю и 

их добром, и же тот склеп приносит им кори- 
сти, так долго ніт беды о нормальном розви- 
тю кооператыва. 

Тому кооператывна діятельность на селі 
вяже ся, тісно с такыма сельскыма организа- 
циями, як читальня им. М. Качковского и ин- 
ши. В читальнях повинно ся уряджати часто 
собраня. читати на них’ реферати о значеню и 
користях кооперации, переводити на тоты те- 
мы дыскусии и т. д. 

Кромі того належит оживити охоту до чи- 
таня отвітных книжок и газет, котры повинни 
ся находити в каждой читальні. Належито ве- 
дена робота, просвітительно - выховавча вплы- 
не в великой мірі на поднесене осередка и при- 
чинит ся до зрозумленя идеи кооперации, Така 
робота даст подвалины под добру д?ятельность 
кооператыва. 

Каждый кооператыв вест до певной степе- 
ни предприємством тортовельным с тым оды- 
нокым розличиєм, же ‘єго верховном шлю не 
вст зыск, а лем охота заспокоити потребы сво- 
их членов. Кооператыв однак мусит ся опла- 
чати, он не може приносити втрат, бо в таком 
разі мусіли бы повстрачати члены коопера- 
тыва, 

Прото тыж. основуючи кооператыв, нале- 
жит ся добре призадумати, якы кооператыв 
буде мати доходы и якы выдаткы мусит по- 
крыти. Кооператывны склепы при доброй го- 
сподарці могут мати 10 процент доходу. Зна- 
чит тото, же если кооператыв торгує місячно 
1.000 зл., то его зыск выносит 100 зл. 

Тыма грошами треба оплатити склепара. 
котрому не можна дати в том разі больше як 
50 зл. и выдаткы за льокаль, податкы и т, д.. 
на котры повинно ся числити місячно около 
30 злотых, а оставших ся 20 зл. місячно по- 
винно ся откладати на провизию членам от 
уділок и закупов и на резервный фонд. 

Друтом важном справом при кооператы- 
вах вст справа склепара. 6му довірят ся цілый 
маєток и от него залежит в великой мірі. чи 
люде будут мати довірє до кооператыва. Мусит 

он быти отже честным, уцтивым и акуратным. 
) людьми мусит он обходити ся добре и лю- 
безно. 

На еклепара повинно выберати ся когоси 
с того села. бо в початках. маючи дома у- 
держане. може он вдоволити ся меньшом ва- 
платом. Зрозуміла річ, же мусит то быти кто- 
си. кто уміє провадити склеп. 

В перших початках кооператыв повинен 
мати як найменьши выдалкы. Не може ту бы- 
ти бесіды о платні дыректорам и о робленю ве- 
ликых выдатков на фурманкы. Сут то річи на 
загал слушны и могут мати колиси місце, але 
в початках треба отраничати выдаткы, бо мо- 
гут они обтяжити буджет непосильно. 

Не меньше важном справом вст кредыт. 
Кредыт вст в своих основах злым товаришом 
человіка, бо дає возможность жити без обчи- 
сленя и над стан. Прото тыж при кооператы- 
вах належит за всяку ціну стреміти до того. 
штобы не удляти кредыту. 

Треба людей освідомити о том, бо если бы 
кооператыв мал роздати товар на боргы, а лак 
через тото подупасти и заломити ся, то лучше 
єго совсем не основати. 

Под конец треба также знати, от кого ку- 
повати товар. Кооператывы повинни куповати 
товар лем в кооператывных гуртовнях, або в 
фабрыках, порученых через кооп. гуртовні, бо 
лем втотчас даст ся возможность розрости ся 
кооперации. 

Плян. діятельности кооператыва треба так 
уложити и допасовати до потреб осередка, што- 
бы мог он дати селу якнайбольше користи, 


Выганяла біса, В селі Засвкы под Тархо- 
мином захворил тяжко хлоп Липинскый. За- 
кликано до него бабу - знахорку, котра завы- 
роковала, же в хлопі сідит біс (чорт), котрого 
треба выгнати. В той ціли треба, хворого вло- 
жити до чорной скрині, скриню забити гвоз- 
дями, обляти смолом и подпалити. Коли скри- 
ня ся обсмолит, треба огонь затасити, скриню 
отбити и выняти хлопа. Зробити тото треба в 
неділю. На счаств для хворого довідала ся о 
том полиция и приарештовала бабу. 


Отдільно от тых двох груп ведено также слідство против инж. Джу- 
линскому, Романови Глушкевичови и судии Перфецкому, котры также 
с нами ждали на свою участь. 

3 пару день по нашом прибытю, стягнено с Талергоф до Рідня та- 
кже пок. д-ра Михаила Копыстянского, человіка тяжко хворого, котрый 
по перешло місячтых муках не выдержал гнета и умер в ароштантском 
отділі войскового шпиталя во Відні. 

Зараз с перших дней` нашого побыту во Відні зачали ся переслу- 
ханя в суді. Слідство провадил майор авдитор, котрый относил ся до 
нас ворожо. Также ворожо относило ся до нас начальство вязницы, 
особенно по одержаню с Талергоф ложного доноса, высланого через я- 
когоси провокатора, яко бы мы забрали с собом трубы троши до Відня 
и за тоты гроши наміряли перекупити варту и утечи с вязницы, 

Донос наробил великого шуму и вязничны власти роспочали дру- 
ту ревизию, незвычайно точну. Высыпано с соломяников и перетря- 
сено всю солому, попорото колдры, подушкы и одежу, роздівано нас по 
пару раз, словом перебрано нам всі кости. Ревизия тревала 2 дні и по 
ревизии розділено нас по келях, в котрых поміщали ся злодіи и дру- 
гы преступникы - воякы. 

Житє с тыма людьми было для нас тяжке, бо мы не могли зро- 
зуміти друг — друга. Они полали до крыминалу за якыйси конкрет- 
ный чин и перед своима компанами не лем не крыли ся со своима про- 
винами, але наоборот хвалили ся нима. 

Чим больше провин мал кто из них на своей совісти, тым` большим 
поважанем и честю тишил ся меже компанами. Мы не могли подати им 
ниякых нами зробленых провин и прото остали ся для них чимси не- 
понятным. Они не верили, штобы кто мог попасти до крыминалу без 
провины и тому не вірили также нашому оповіданю и уважали нас. за 
скрытых, не хотячих перед нима высказати ся и уважаючих их за не- 


достойных нашого довіря. Так розумуючи, они игноровали нас, отно- 
сили ся до нас с резервом и враждом и тде лем была случайность, нас 
надували. 

По якомси час! розділено нас со звычайныма преступниками и злу- 
чено вех политычных разом на І, поверсі. Тепер стало легче, бо можна 
было закрасти ся до другой келїї, там увиліти инших людей, с нима по- 
гооврити и уловити знова момент, штобы просмыкнути ся назад в свою 
комнатку. 

Позволено нам также трати в шахы и учити ся граматык чужих 
языков. Инших книжок не позваляно нам читати, бо без цензуры (пе- 
ресмотра) авдитора. не можна было достати книжку. а авдитор заявил. 
же не має часу переглядати книжкы. Прото праві всі, або учили ся чу- 
жих языков, або трали в шахы, Вечерами часом пробовали мы загра- 
ти также в карты (преферанс, винт) о сірникы, бо грошей при собі ни- 
кто с нас не мал, але тото скоро ся скончило, бо раз застал нас при трі 
начальник вязницы, забрал карты и назначил нам карный рапорт. 

Якыйси час поміщено нас в великой комнаті, котра. передом была 
перезначена на, варстаты. Там было нас перешло 50-ох разом. Были 
руснакы, были чехы, был и оден нмец Вагнер, котрый долгы літа пе- 
ред войном жил в Хабаровску в Росии и приіхал до Відня перед вой- 
ном до своєй ‘родины. 

Ту арештовано єго под закидом питьонства. Ватнер — то тып во- 
локыты. Он знал цілу Европу и вс! ей міста. Уміл также красно опо- 
відати. Лем одна была бда. же никто не знал, коли он правду тово- 
рит, а коли фантазує, бо часто посувал ся в своєм оповіданю до но-. 
былиц. Задерживал єго в фантавии Качинскый, родом с Крыницы, ко- 
трый провадил подобный до Валнера трыб житя и часто, як в оповйда- 
нях встрітили ся в одном місті, зачинала ся сварка, бо оден друтом ва- 
шмарял неправду. (Продолженв в слИд. числі). 


«- 

Што чути в світі и в краю | 


„Крещенє Украины“, В том році припадат 
950-літный ювилей Крещеня Руси. По многых 
селах рускых народ обходит торжественно ю- 
вилей побды правдивой Христовой віры над 
потанством и в память того ювилея ставят 
вилейны кресты. Робят тото и украинофилы, 
але ту встрічат ся нечувану новость, а именно, 
же Русь уж за князя Владиміра звала ся У- 
краином, бо украинофилы на памятковых кре- 
стах дают написы: „в память 950-літя Крещсе- 
ня Украины“. Доправды цікаве было бы до- 


Ю- 


відати ся, в якой то истории вычитали они, 
же князь Владим и єго народ были укра- 
инцами. — Але як брехати, то добре! 


Д 


„Люрд“ в Чайковичах. В Чайковичах коло 
Рудок перед пару місяцами мала появити ся 
Мати Божа в виді зявы на шибі одного там- 
тешного селянина, От того часу тягнут до Чай- 
кович численны толпы богомольцов. 

Перед пару тыжднями пришли там бого- 
мольцы с окрестностей Сокаля, Сянока и с 
другых місцевостей, положеных далеко от Ру- 
док. Приіхала также прогулька, сорганизована 
через церковный комитет волоской церкви во 
Львові. Прогульку провадил священник и она 
привезла с собом церковну хоругов. Участни- 
кы удали ся до мюцевой церкви, где отслуже- 
но Богослужене, а пак выбрали ся до хаты, 
где мала появити ся Мати Божа. 

Сруль, або Сара. В Дневнику Законов для 
Німеччины появило ся заряджене, же вс] пі- 
мецкы жиды и жиды, котры не мают граждае- 
ства, мусят носити такы имена, по котрых мо- 
жна было бы познати, же они сут жидами. От 
обовязку того сут освободжены лем жиды, жи- 
ючи в Німеччині, але маючи тражданство ин- 
ших держав. Жиды, граждане німецкы, котры 
маот имена німецкы, мусят от 1. січня 1939 р. 
добрати собі ище одно имя и то мужчины имя: 
„Израил“ (Сруль) и женщины имя: „Сара“. 
От того часу в Німеччині всі жиды будут Сру- 
лями, а всі жидовкы: Сары. 

Папа Римскый против национальному фа- 
натызмови. Голова кат. Церкви, Святійший 0- 
тец Пий ХІ. выголосил перед двома тыждня- 
ми промову до 400 учителей и учительок ита- 
лиянскых, в котрой выступил ище раз против 
национальному фанатызмови и вызыекови ин- 
ших рас в кольониях. 

Конь в боганчах. Через Гдыню переізджат 
часто невеличкый возок, вапряженый в коня 
в скоряных боганчах, сягаючих аж по коліна. 
Коня того обуто прото, же їздит ся ним по при- 
бережі моря, где рыбакы сушат сти. Боганчи 
сут потребны коневи, штобы подковами не 
рвал сітей. Боганчи для коня зробил швец с 
Гдыні, 

В Польщі ест 12 милионов дітей. Польща, 
то край, дітей, бо ест их аж 12 милионор, што 
робит */з часть цілого населеня. Сут то діти до 
літ 14. На жаль, діти мают не все добру опе- 
ку и ест много серед них такых, котры входят 
на преступну дорогу. В минулом рощ Суды 
для Малолітных засудили 26 тысяч дітей за 
рижны провины. Занотовано также серед Ді- 
тей до 14 літ 28 случаев самоубийства. 

Огниста смуга на небі, Дня 11. вересня 0- 
коло год. 6. вечером появила ся на небі над 
окрестностю Красного в воєв. варшавском 0- 
гниста смута, о жолтавом світлі. Омуту видно 

ОЛІ ДЕТЕМТ КТО” 
было пару секунд на полудневой стороні неба. 
Населенє толкув собі появленє огнистой сму- 
гы на, небі яко ворожбу войны. 

Гитара с сірников. Атальон .Тупанов, екс- 
педиент склеповый в одном варшавском скле- 
Ш с музычныма инструментами, зробил цілу 
гитару с @рников, с'уживаючи на тоту ціль 
11.200 штук сірников, прикливных на перга- 
мині. Гитара мав нормальны розміры и выдав 
приятны звукы. 

За три злоты достал ся до арешту. До а- 
решту в Дрогобыч! зголосил ся хлоп, котрый 
подал, же зове ся Стефан Пираник и пришол 
отсідити кару арешту. По двох днях выявило 
СЯ, арештованый зове ся Анастасий Біды- 
чак и згодил ся отедити кару за Пираника, 
за што достал от него 3 влоты, Справа выяви- 


же 


ла ся и тепер сідит уж за себе три тыдні. 

Сподатковане неженатых. Незадолго прий- 
де час, коли не варто: буде быти неженатым. 
Заносит ся на тото, же любителей сгободы зни- 
щат податкы. 

Уж в старожитной Греции фильософ Иля- 
тон доматал ся караня людей неженатых. В р. 
1695 высунено жадане оплачаня податков че- 
рез неженатых людей в Англии, а тепер жена- 
ты люде в Англии мают податковы ЛЬтотТы, 
котрых не мают люде неженаты. 


4 | ча 

3 Сербии, Болгарии и Греции безженство 
уходит за штоси нечестного. Мужчина, котрый 
скончил 20 літ и не має жены, ест уважаный 
за, старого. В Аргентыні мужчина, котрый має 
20 літ и не оженил ся, мусит платити специ- 
яльный податок. Высота того податку подвыс- 
шат ся што року аж до 75, року житя. 

В Ёвропі першим краєм, где платят нежо- 
наты податкы вст Италия. Податкы для без- 
женных введено в 1926 року, а тепер ухвалено 
не давати важных посад людям неженатым. 

В Німеччинї также вышло право, прика- 
зуюче женити ся. А в Польщі? Сут и в Польщі 
стремленя до обмеженя свободы безженных. 
Незадолго появит ся право. котре наложит по- 
даткы на неженатых. Зрештом вартат ся ж0- 
нити, бо статыстыка, выказує, же женаты жи- 
ют о 15 літ долше от безженных. Прото, кто 
хоче долго жити, най ся женит. 


Добошинскый засудженый на 4 літа вяз- 
ницы. За вооруженый наізд на Староство и по- 
стерунок державной полиции в Мысленицах, 
якото допустила ся сорганизована через инж. 
Добошинското банда, станул инж. Добошин- 
скый перед Окружном Судом во Львові. к0- 
трый засудил єго на 4 літа, вязницы с зачисле- 
нем єму слідчого арешту. 


Отділеєня: 


БЕЗОПАСНОСТЬ. 


В БЕСКИДІ 


КРИНИЦА — З ДРОЙ 


Здрой Зубера, 
купелі минеральны: 


Комунальна Каса Ощадности 
Повіта Краковского в Кракові 


Рок основаня 1882, 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


КРЫНИЦА, 
ВЕЛИЧКА, 


ДЕРЖАВНЕ ЗАВЕДЕНЄ КУРАЦИЙНЕ 


Доїзд СКОРЫМА ПОІЗДАМИ через Тарнов Новый Санч 
ВАГОНЫ СЫПЯЛЬНЫ 
15 жерел щав желізисто-земельных, богатых в безводник угля. — 


найсильнійша щава алькалична Европы. (Польске Виши), 
квасоуглевы и боровиновы. КУПЕЛІ СОНЕЧНЫ. 


Заведенє заосмотрене в найновійши приряды лічничи. 
Купель газовы сухы. 


Пияльня и лазенкы, огріваны в зим! центрально. — Дом здроєвый 
покои с теплом водом. 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 
Театр в сезоні головном, кино, спорты літны и зимушны. 


Крыницкы воды лічат: 


хвороты сердця, жолудка, жолчи, печенкы, проводов мочовых, женочи, 
малокровив, нервы — дійствуют добре на переміну материи и т. д. 


112, 
тел. 6. 


тел. 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ, 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


ДОБРЫЙ ПРОЦЕНТ. 


ЗАПАДНОМ 


СЕЛЦЕ анау ыыы НН 
'ипография А. Гольдмана, во Львові, ул. Сикстуска Ч. 13, 


